### Beslutninger

Tove Skov med bemærkning, at byrådet i sit møde den 30. april 2025 har vedtaget Magistratens foranstående indstilling af 22. april 2025.

Liberal Alliances og Danmarksdemokraternes byrådsgrupper henholdt sig til det oprindelige forslag.

Alternativets byrådsgruppe kunne ikke tiltræde indstillingens at 2.

Borgmesterens Afdeling udarbejder notat.

###

BESLUTNINGSFORLSAG FRA KF, V, LA OG DD

Beslutningsforslag

Vi foreslår følgende ændringer i arbejdet med "De Vilde Problemer" for at skabe mere målbare og borgernære resultater:

- At arbejdet med de vilde problemer ikke længere skal være et selvstændigt program i BA. I stedet integreres det som en del af den daglige drift i de relevante magistratsafdelinger.

- At projektlederressourcer og økonomisk støtte flyttes fra Borgmesterens Afdeling til de afdelinger, som har borgernær ekspertise og ansvar.

- Ekstern inspiration: At de enkelte afdelinger løbende kan hente inspiration fra Instituttet for Vilde Problemer, men uden krav om faste møder og processer, som trækker ressourcer væk fra borgernært arbejde.

- Evaluering i 2025: At der primo 2025 gennemføres en evaluering af initiativet for at sikre, at indsatsen leverer værdi. Målet er en mulig yderligere sanering af indsatser, som ikke giver den ønskede borgernære

Motivation

Efter tre år med "De Vilde Problemer" er det tydeligt, at selvom projektet har været vigtigt for at tænke i alternative løsninger på komplekse samfundsudfordringer, så har den konkrete effekt for aarhusianerne været meget begrænset. Initiativet har kostet mange skattekroner i form af konsulenttimer, konferencer og udviklingsprogrammer, men er endt som en centraliseret og procesorienteret øvelse uden de ønskede resultater.

[adresse] har med god intention sat fokus på at tænke "ud af boksen" for at kunne tackle problemer, som ikke umiddelbart kan løses af kommunen alene. Men nu er der behov for at gå et skridt videre og sikre, at indsatsen i højere grad bliver borgercentreret og forankret "tæt på aarhusianerne", hvor konkrete resultater er synlige og mærkbare i lokalområderne. At bevare et formelt centralt program har efterhånden resulteret i en omfattende organisatorisk struktur, hvor ressourcerne i højere grad går til proces og administration end til faktiske løsninger.

Arbejdet bør fortsættes i en anden form i de relevante magistratsafdelinger og den centrale programledelse skal minimeres/udfases, så der skabes et tættere og mere direkte ejerskab i de dele af kommunen, som i forvejen arbejder tæt med borgerne. Derved kan løsninger udvikles og tilpasses til de specifikke udfordringer, som borgerne oplever. Ressourcerne kanaliseres direkte til de afdelinger, hvor de gør mest gavn, og hvor man har den bedste mulighed for at anvende dem effektivt og resultatgivende for borgerne. Denne tilgang vil også gøre det muligt at inddrage lokale interessenter, fællesråd og borgergrupper mere aktivt, frem for at fokusere på procesorienteret konsulentarbejde og større konferencer.

Endvidere kan inspiration og sparring fra fx Instituttet for Vilde Problemer fortsat anvendes fleksibelt og efter behov, men uden at dette bliver en fast del af en omkostningstung og tidskrævende proces. Målet med denne tilgang er at give aarhusianerne en reel og mærkbar forbedring i kommunens arbejde med de vilde problemer, og at gøre arbejdet mere effektivt og værdiskabende. Evalueringen i 2025 vil give mulighed for at vurdere, om indsatsen fungerer efter hensigten, og vil sikre, at vi kontinuerligt kan tilpasse vores tilgang for at optimere resultaterne til borgernes fordel.

INDSTILLING FRA BORGMESTERENS AFDELING

### Resume

På byrådets møde dem 18. december 2024 stillede KF, V, LA og DD et beslutningsforslag om ændringer i arbejdet med vilde problemer (se bilag 1).

Byrådet besluttede at fremsende sagen til Borgmesterens Afdeling til besvarelse i form af en indstilling.

Borgmesterens Afdeling har, som følge af programmets organisering, efterspurgt bidrag fra de ansvarlige i alle Herbert Mogensen. Tilsammen udgør disse bidrag en status på [adresse] arbejde med vilde problemer (se bilag 2-8).

Med afsæt heri foreslås det at afslutte arbejdet med vilde problemer i sin nuværende form ved udgangen af 2025. Desuden foreslås det, at § 17 stk. 4-udvalget, der forbereder modtagelsen af det nye byråd, laver en anbefaling om, hvordan der skal arbejdes med de største tværgående samfundsudfordringer i den kommende byrådsperiode.

### Beslutningspunkter

Det indstilles:

At 1) status på arbejdet med vilde problemer i perioden efterår 2022 – marts 2025 tages til efterretning.

At 2) arbejdet afsluttes i sin nuværende form ved udgangen af 2025, og at § 17 stk. 4-udvalget, der forbereder modtagelsen af det nye byråd, laver en anbefaling om, hvordan der skal arbejdes med de største tværgående samfundsudfordringer i den kommende byrådsperiode.

### Sagsforløb

Udvalg: [adresse]

Dato: 18-12-2024

Boris Jørgensen: 22

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 18. december 2024 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 22-04-2025

Boris Jørgensen: 4

Fremsendes til [adresse] med bemærkning, at Magistraten i mødet den 22. april 2025 anbefaler, at byrådet tiltræder Borgmesterens Afdelings indstilling af 1 april 2025.

Liberal Alliance tog forbehold.